ML ไม่ปลื้ม กำไร Q2/58 ลดลง 34% หลังตั้งสำรองหนี้สูญ-หนี้สงสัยจะสูญเพิ่มขึ้น
ML ไม่ปลื้ม กำไร Q2/58 ลดลง 34% มาที่ 18.92 ลบ. จาก 28.80 ลบ. หลังตั้งสำรองหนี้สูญและหนี้สงสัยจะสูญเพิ่มขึ้น 76.42% ขณะที่ช่วง 6 เดือนแรกมีกำไร 43.37 ลบ. ลดลง 12% จาก 49.53 ลบ.
17 ส.ค. 2558

บริษัท ไมด้า ลิสซิ่ง จำกัด (มหาชน) หรือ ML รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 18.92 ล้านบาท หรือมีกำไรสุทธิ 0.02 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 28.80ล้านบาท หรือมีกำไรสุทธิ 0.03บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 43.37ล้านบาท หรือ 0.04บาทต่อหุ้น ลดลง 12% จากช่วงเดียวกันของปีก่อนที่มีกำไรสุทธิ 49.53ล้านบาท หรือ 0.05บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากบริษัทมีการตั้งสำรองหนี้สูญและหนี้สงสัยจะสูญในไตรมาส 2 ปี 58 มูลค่า 17.66 ล้านบาท เทียบกับช่วงเดียวกันของปีก่อนมีมูลค่า 10.01 ล้านบาท เพิ่มขึ้น 7.65 ล้านบาท หรือ 76.42% เนื่้องจากคุณภาพหนี้โดยรวมของบริษัทในส่วนของ NPL ได้เพิ่มขึ้น จึงมีผลทำให้บริษัทมีการตั้งสำรองหนี้สูญและหนี้สงสัยจะสูญเพิ่มขึ้น 